Előterjesztő: dr. Bacsárdi József jegyző

Előterjesztést készítette: Kocsisné Balázs Mónika kirendeltségvezető

Előzetesen tárgyalja: -

Mellékletek:

* 1. melléklet – határozati javaslat

Elfogadás módja: -

Tárgykört rendező jogszabályok:

* Magyarország helyi önkormányzatairól szóló 2011. évi CLXXXIX. törvény (Mötv.),
* Az államháztartásról szóló 2011. évi CXCV. törvény (Áht.),
* Bana Község Önkormányzat Képviselő-testületének az államháztartáson kívüli forrás átvételéről és átadásáról szóló 11/2020. (IX.24.) önkormányzati rendelete

**Előterjesztés**

**az önkormányzati támogatások elszámolásáról**

**Tisztelt Pénzügyi és Településfejlesztési Bizottság!**

Bana Község Önkormányzat Képviselő-testületének az államháztartáson kívüli forrás átvételéről és átadásáról szóló 9/2020. (X.07.) önkormányzati rendeletének (továbbiakban: Rendelet) 7. §-a alapján azon kedvezményezettek, akik önkormányzati támogatást kaptak, a támogatásról tárgyévet követő év január 31-ig kötelesek beszámolni.

A beérkezett támogatásokról szóló beszámolókat a Jegyző és a Gazdálkodási Iroda vezetője véleményezi és terjeszti elő a Pénzügyi és Településfejlesztési Bizottság részére a Rendelet 8. §-a alapján.

A támogatásokról szóló beszámolót a Rendelet szerint 2022. évről a támogatottak többsége elkészítette. A Banai Kinizsi Sportbarátok köre a beszámolási kötelezettsége folyamatban van.

Bana, 2023. március 1.

**dr. Bacsárdi József**

**jegyző**

1. melléklet az előterjesztéshez – határozati javaslat

**Bana Község Önkormányzata Pénzügyi és Településfejlesztési Bizottságának**

**…../2023. (III.08.) számú határozata**

A Bana Község Önkormányzata Pénzügyi és Településfejlesztési Bizottsága Magyar Vöröskereszt Banai Szervezete és a Banai Önkéntes Tűzoltó Egyesület támogatásáról szóló beszámolót a Jegyző és a Gazdálkodási Iroda vezetője véleménye alapján jelen határozat 1. mellékletében foglaltak szerint Bana Község Önkormányzat Képviselő-testületének az államháztartáson kívüli forrás átvételéről és átadásáról szóló 9/2020. (X.07.) önkormányzati rendeletének 8. §-a alapján elfogadja.

Határidő: 2023.03.08.

Felelős: jegyző